text: Det er sejt at møde en kongelig – han ser så sød ud
  24 november 2016 kl. 15.50
  Det var en stor oplevelse for 7-årige Magnus Holm at møde kronprinsen. Han fik i dag æren af at overrække saksen ved indvielsen af sygehuset i Kolding.
  - Han sagde hej og så sagde jeg også hej.  Sådan lød det fra en glad Magnus Holm, der torsdag formiddag havde en af hovedrollerne ved indvielsen af akutsygehuset.
  Både derhjemme og inden kronprinsens ankomst var der blevet øvet flittigt og heldigvis gik alt, som det skulle.
  Magnus Holm, 7år, Hejls: "Det er sejt at møde en kongelig, han ser sød ud"
  Det er sejt at møde en kongelig, han ser sød ud, sagde Magnus Holm til TV SYD umiddelbart før Kronprins Frederik dukkede op.
  Magnus Holm har selv været flittig gæst på Kolding Sygehus. For tre år et halvt år siden fik han konstateret lymfekræft, men er idag erklæret kræftfri igen.
  Det var kronprinsen selvfølgelig godt klar over, og han spurgte da også den unge Magnus, om han var blevet rask.
   - Jeg sagde ja og så sagde han, at det var godt, fortæller Magnus Holm til TV SYD.
  